pocit pálenia jazyka a ústnej dutiny
Dobrý deň,
mám dlhšiu dobu pocit pálenia jazyka a ústnej dutiny. Môže to byť z užívania kombinácie liekov LThyroxin /znížená činnosť š.žľazy) a Detralex /varixy na nohe/? Myslíte, že môžem Detralex vysadiť?Pred ním som užívala Flebaven...začala som užívať aj probiotiká, ak by to súviselo s trávením.
Dobrý deň,
ďakujeme za Vašu otázku.
Pálenie na jazyku a na sliznici v ústnej dutine môže súvisieť s nedostatkom vitamínov skupiny B alebo železa. Môže však byť vyvolané aj niektorými ochoreniami ako diabetes, anémia, hormonálnymi zmenami počas klimaktéria, niektorými liekmi, či rôznymi stresovými faktormi. Dôležitou a veľmi častou príčinou sú psychické faktory. Takisto aj s podráždením v ústnej dutine ostrými, alebo horúcimi jedlami, alkoholom, fajčením, sladkosťami. Pri užívaní lieku Lthyroxin ani Detralex doposiaľ nebolo hlásené pálenie v ústach ako vedľajší účinok. Keďže Detralex je aj viazaný na lekársky predpis, o jeho vysadení Vám odporúčam informovať sa u predpisujúceho lekára. V prípade eliminácie možných spúšťačov a nedostatočného účinku vitamínov B a železa Vám odporúčam podstúpiť lekárske vyšetrenie. Mikrobiálnu flóru v ústach môžete posilniť užívaním cmúľacích pastiliek
Biogaia ProDentis
. Obvykle sa užívajú v množstve 1-2 pastilky denne.
Prajem skorú úľavu od ťažkostí.
S pozdravom
Mgr. Emma Halás Haluščíková